শীতের কামব্যাক, উত্তুরে হাওয়ার দাপটে পারদপতন

কলকাতা: শীতপ্রেমীদের (Winter Lover) জন্য সুখবর। কম সময়ের জন্য হলেও ফিরছে শীত (Winter) । উত্তুরে হাওয়ার (Cold Wave) কারণেই ফের পারদ পতন (Mercury falls) । তবে কনকনে ঠাণ্ডার (Cold Wave) কোনও পূর্বাভাস নেই, এমনটাই জানিয়েছে আবহাওয়া দফতর (Alipur Weather Office)। আগামী ৪৮ ঘণ্টার (48 Hours) মধ্যেই পারদপতন, বেশ খানিকটা নামবে তাপমাত্রা। ফের বুধবার থেকে তাপমাত্রার পারদ ঊর্ধ্বমুখী (Temperature mercury rises) হবে।

হাওয়া অফিস সূত্রে খবর, মঙ্গলবারের মধ্যেই শীতের আমেজ অনুভব করতে পারবে বঙ্গবাসী। তাপমাত্রা চারডিগ্রি পর্যন্ত নামবে। তবে বেশিদিন স্থায়ী থাকবে না শীত। কারণ পশ্চিমী ঝঞ্ঝার প্রভাবে বুধবার ফের বাড়বে তাপমাত্রা। নতুন করে পশ্চিমী ঝঞ্ঝা ঢুকছে ২৯ জানুয়ারি। অর্থাৎ শীত বিদায়ের পালা। ঘূর্ণাবর্ত তৈরি হয়েছে  অসম ও আন্দামান সাগরে।

আরও পড়ুন: ব্যবসায় সাফল্য, কর্মক্ষেত্রে প্রশংসা পাবে এই রাশির জাতক

জানুয়ারিতে বৃষ্টির সম্ভাবনা নেই দক্ষিণবঙ্গে। আজ থেকে ৩১ ডিসেম্বর পর্যন্ত কলকাতা সহ হাওড়া, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া,পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়া সর্বত্র আবহাওয়া শুষ্ক থাকবে। বৃষ্টি হবে না কোথাও। তবে চলবে কুয়াশার দাপট।

ভোরের দিকে কুয়াশা থাকবে দুই ২৪ পরগণা, হুগলি, পূর্ব ও পশ্চিম মেদিনীপুর এবং পূর্ব ও পশ্চিম বর্ধমান, বীরভূম, মুর্শিদাবাদ, নদিয়াতে। তবে বেলা বাড়ার সঙ্গে সঙ্গে আকাশ পরিষ্কার হবে।  বুধবারের পর থেকে কুয়াশার প্রভাব কমবে। মঙ্গলবার পর্যন্ত কলকাতা সর্বনিম্ন তাপমাত্রা ১৩-র এর ঘরে নেমে যেতে পারে। পশ্চিমের জেলাগুলিতে আরও নামবে পারদ। সরস্বতী পুজোর পরই শীত বিদায় নেবে বলে জানিয়েছে হাওয়া অফিস।